[bookmark: _GoBack]Otvoren natječaj za Mjeru 7.4.1. “Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu”, u okviru kojeg se može kandidirati građenje i/ili opremanje vatrogasnog doma
	Agencija za plaćanja u poljoprivredi, ribarstvu i ruralnom razvoju 24. veljače 2017. godine objavila je Natječaj za provedbu tipa operacije 7.4.1. “Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu” u okviru mjere 7 “Temeljne usluge i obnova sela u ruralnim područjima” unutar Programa ruralnog razvoja Republike Hrvatske za razdoblje 2014. – 2020.
	Natječaj se provodi sukladno članku 17. Pravilnika o provedbi Mjere M07 »Temeljne usluge i obnova sela u ruralnim područjima«, iz Programa ruralnog razvoja Republike Hrvatske za razdoblje 2014. – 2020. (Narodne novine, broj 71/2016, 15/2017 i 17/2017).
	Sredstva javne potpore iznose ukupno 50.000.000 EUR u kunskoj protuvrijednosti,  a u skladu s točkom 8. podtočkom (1) Natječaja Zahtjevi za potporu mogu se početi popunjavati i podnositi u AGRONET-u od 18. travnja 2017. do 18. svibnja 2017. godine.
U skladu s člankom 18. Pravilnika, prihvatljivi korisnici su dobrovoljna vatrogasna društva, a prihvatljivi projekti/operacije u smislu članka 19. Pravilnika su građenje i/ili opremanje vatrogasnog doma.
Detaljne informacije možete naći na:
http://ruralnirazvoj.hr/novosti/natjecaj-za-provedbu-tipa-operacije-7-4-1-ulaganja-u-pokretanje-poboljsanje-ili-prosirenje-lokalnih-temeljnih-usluga-za-ruralno-stanovnistvo-ukljucujuci-slobodno-vrijeme-i-kulturne-aktivnosti-te/

